### Historik

EU’s vandrammedirektivs miljømål om at forebygge forringelse og at opnå god vandtilstand sætter på EU-niveau bindende rammer for vandplanlægningen i EU’s medlemslande. Med aftalen om grøn omstilling af dansk landbrug, ”Landbrugsaftalen”, af 4. oktober 2021, har regeringen og aftaleparterne besluttet, at der skal gennemføres lokalt funderede analyser til at belyse alternative veje til målopfyldelse ved at nedsætte [adresse] i udvalgte kystvande.

[adresse] var udvalgt som én af fire kyststrækninger i [adresse], hvor et lokalt [adresse] i samarbejde med Miljøstyrelsen skulle se på måder at sikre vandkvaliteten og havmiljøet. Kystvandrådet for [adresse] havde sekretariatsbetjening i Varde Kommune og var et bredt samarbejde mellem Vadehavskommunerne Esbjerg, Fanø og Tønder og Varde. Derudover indgik erhvervsorganisationerne Sydvestjysk Landboforening, Jysk Landbrug, Sønderjysk Landboforening, Ribe Digelag og Sønderjyske Vandløb, samt grønne interesseorganisationer Nationalpark Vadehavet, Danmarks Sportsfiskerforbund, Danmarks Naturfredningsforening, Dansk Ornitologisk Forening og Friluftsrådet i [adresse]. Endeligt har de øvrige oplandskommuner Billund, Kolding, Vejen, Haderslev og [adresse] bidraget til arbejdet i [adresse].

Kystvandrådet fik tilsagn om 1,8 mio. kr., til det overordnede formål, at bringe lokal viden i spil med henblik på at:

1. Analysere kystvandets væsentligste udfordringer for at opnå målopfyldelse, og identificer indsatsbehovet/restindsatsbehovet i kystvandet,
2. Vælge virkemidler til at løfte indsatsbehovet i kystvandet, samt
3. Prioritere, fordele og evt. placere virkemidler, så implementeringen af virkemidlerne sikrer målopfyldelse i kystvandet.

[adresse] har en rådgivende rolle i relation til kommunernes arbejde med vandplanlægning. Kystvandrådene er ikke tillagt myndighedsbeføjelser og har ikke vetoret over de kommunale beslutninger.

### Sagsfremstilling

[adresse] for [adresse] har i perioden 1. april – 31. december 2023 undersøgt, hvilke forhold og væsentlige udfordringer, der karakteriserer oplandet til [adresse].

Her indgik bl.a., hvordan den økologiske tilstand i [adresse] måles, og hvorvidt de indikatorer, der anvendes nationalt, også fungerer i [adresse]. Endvidere er effekten af næringsstoftilførslen af fosfor og kvælstof fra oplandet til [adresse] undersøgt, herunder hvilken effekt en begrænsning af de to faktorer har for at opnå indsatsbehovet og en god økologisk tilstand.

På baggrund af disse undersøgelser har Kystvandrådet for [adresse] indstillet følgende scenarie til Miljøstyrelsen:

* Der målrettes en primær indsats på de kollektive virkemidler, hvor etableringen af vådområder intensiveres for at reducere kvælstofudledningen fra oplandet.
* Herudover søges en begrænsning af fosforudledningen fra oplandet igennem træplantning, etablering af okkeranlæg, randzoner og skovrejsning.
* For dybene, hvor de kollektive virkemidler for fosfor- og kvælstofreduktion ikke opnår at hente restindsatsbehovet, har Kystvandrådet indstillet, at virkemidler på markfladen for lodsejere tages i brug for at levere den resterende del.

Afrapporteringen bliver behandlet i Miljøstyrelsen i løbet af 2024, hvorefter den vil indgå i de politiske forhandlinger for de kommende Vandområdeplaner.

I afrapporteringen er der forsøgt hensyntagen til lokale ønsker, driftsmuligheder og udgifter, landskabelige forhold m.v. Kommunerne er vandløbsmyndighed og dertil driftsansvarlig for de ”offentlige vandløb”. Eventuelle gennemførelser af anbefalingerne forudsætter, at lodsejere er indstillet på at indgå i projekterne. Derudover vil en gennemførelse af forslagene også skulle gennemgå nødvendige myndighedsbehandlinger. Realisering vil typisk som minimum forudsætte godkendelser efter vandløbsloven og naturbeskyttelsesloven. Hensynene til disse myndighedsbehandlinger har ikke indgået i anbefalingerne.

Undersøgelsen af miljøtilstanden i [adresse] i vandområderne Grådyb, [adresse], [adresse] og Lister Dyb, er delvist betinget af de næringsstofstilførsler, der kommer fra danske oplande, men tilstanden er også influeret af næringsstofstilførsler fra andre, bl.a. [adresse] og [adresse]. I den forbindelse vurderes det, at en god økologisk tilstand i [adresse] ikke kan sikres, hvis ikke især [adresse] implementerer betydelige næringsstofsreduktioner som en del af [adresse] vandområdeplaner for 2021 – 2027.

Forvaltningen vurderer, at [adresse] indsendte scenarie vil at være realistiske at opnå. Scenariet har afsæt i et bredt samarbejde mellem erhvervsorganisationerne og interesseorganisationerne og understøtter derfor en samlet og positiv udvikling imod et bedre vandmiljø.

### Lovgrundlag

EU’s vandrammedirektiv (2000/60/EF) og i medfør af § 22, stk. 4 og 5, § 25, stk. 4 og 6, § 32 og § 35 i Lov om vandplanlægning i [adresse].

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.